Microsoft ยื่นซื้อกิจการ Pinterest คาดมูลค่าสูงถึง 5.1 หมื่นล้านดอลล์ - FINNOMENA
รอยเตอร์ รายงานว่า Microsoft Corp ได้ยื่นข้อเสนอเพื่อซื้อกิจการของ Pinterest Inc. ที่กำลังเป็นที่นิยมในขณะนี้ โดยคาดว่าจะมีมูลค่าสูงถึง 5.1 หมื่นล้านดอลลาร์
11 ก.พ. 2564

รอยเตอร์ รายงานว่า Microsoft Corp ได้ยื่นข้อเสนอเพื่อซื้อกิจการของ Pinterest Inc. ที่กำลังเป็นที่นิยมในขณะนี้ โดยคาดว่าจะมีมูลค่าสูงถึง 5.1 หมื่นล้านดอลลาร์
โดยขณะนี้ทั้งสองฝ่ายอยู่ในขั้นตอนของการเจรจา แต่ยังไม่มีความคืบหน้ามากหนัก ซึ่งการซื้อกิจการ Pinterest เป็นหนึ่งในความพยายามของ Microsoft เพื่อสร้างชุมชนออนไลน์ขนาดใหญ่ที่สามารถทำงานบนแพลตฟอร์มคลาวด์คอมพิวติ้ง ของ Microsoft ได้
อย่างไรก็ตามอุปสรรคสำคัญที่ขัดขวาง Microsoft จากการซื้อกิจการในครั้งนี้ก็คือมูลค่าทางการตลาดของ Pinterest ที่เพิ่มขึ้นมากถึง 600% ในปีที่ผ่านมา เนื่องจากความต้องการของผู้ใช้ที่เพิ่มสูงขึ้น และราคาหุ้นที่เพิ่มสูงขึ้นมากถึง 80% ในช่วงระยะเวลา 1 ปี รวมถึงการที่ Pinterest ยืนยันว่าจะไม่ขายกิจการไม่ว่าในกรณีใดก็ตาม
ทั้งนี้ Microsoft ได้เข้าซื้อกิจการหลายครั้งในช่วงหลายปีที่ผ่านมา ไม่ว่าจะเป็นการซื้อกิจการ LinkedIn ในราคา 2.6 หมื่นล้านดอลลาร์ในปี 2559 , การซื้อกิจการ GitHub ผู้พัฒนาเกม Minecraft ในปีที่แล้ว ซึ่งหาก Microsoft สามารถซื้อกิจการของ Pinterest ได้สำเร็จ จะกลายการซื้อกิจการครั้งใหญ่ที่สุดของ Microsoft ทันที
ที่มา : https://www.ft.com/content/f88b8474-e791-4efb-a9f6-54c8222680fe
แท็ก:
แชร์บทความ: